Др Нела Милић је уметница и универзитетски предавач у области медија и уметности на Универзитету уметности у Лондону.

Током своје каријере Нела је реализовала креативне пројекте за организације као што су Краљевска опера, Барбикан, Уметнички савет Енглеске, Џон Луис, Ал Џазира, *Campbell Works, Oxo Tower, LIFT* и Лондонски филмски фестивал.

Интересовање за пресек временске и просторне димезије довело је Нелу до многих мултимедијалних пројеката мапирања у којима се бави памћењем, нарацијом, дигиталним архивима, градом и суделовањем.

Нела је докторирала на пројекту „*Balkanising Taxonomy*“ у којем је истраживала град као место спектакла и културу протеста. Рад на уметности и јавном простору у Београду наставља кроз *Kulturklammer*, центар за културне интеракције. Освојила је награду за уметност лондонске општине Садрк за пројекат „*Here Comes Everybody*“ 2015. године, о чему је писала у књизи *Art and the City*: *Worlding the Discussion through a Critical Artscape* (2017).

Рад на истраживачким пројектима о вајарки Олги Јеврић и инаугурацији платформе за истраживање постсоцијализма и уметности на Универзитету уметности Лондон финансирали су Удружење историчара уметности и Британско друштво за естетику. Сарадница је истраживачког центра *TrAIN* и Института за друштвени дизајн.

Пише критике за часописе *UCL Press, Palgrave MacMillan, Journal for Art, Design & Communication in Higher Education, Memory Studies Journal, Studia Politica i Feminist Review*. Копредседавајућа Радне групе за уметност и памћење Удружења за проучавање памћења (*MSA*) и чланица Заједнице за уметничка и архитектонска истраживања (*CA²RE*). Оцењује апликације *EU COST* мреже за хуманистичке науке и консултант је Фонда за науку Републике Србије.

Нела је део културне мреже *Peace and Conflict* и истраживачког пројекта *Arts and Reconciliation*, које финансира *AHRC* (Савет за истраживање уметности и хуманистичких наука), за који је креирала инсталацију *Text Illuminations*. Чланица је истраживачких центара *Space and Place* и *Design Activisм*. Коуредница је специјалног издања часописа *Journal of Organizational Aesthetics* о Лондонском фестивалу дизајна на Лондонском колеџу за комуникације и чланица редакције часописа *Journal of Arts and Communities*.

Нела је виши сарадник Академије за високо образовање. Чланица је надзорних тимова на докторским студијама. Радила је као екстерни испитивач на универзитетима *UNSW* Сиднеј и *UPV/EHU* и чланица је *Care2Care*.